OSNOVNA ŠKOLA „ĐURO ESTER“

KOPRIVNICA

**IZVJEŠĆE**

S MEĐUŽUPANIJSKOG STRUČNOG SKUPA

ZA VODITELJE ŽUPANIJSKIH STRUČNIH VIJEĆA

Međužupanijski stručni skup za županijske voditelje osnovnih i srednjih škola Koprivničko-križevačke, Međimurske i Varaždinske županije održan je 5. svibnja 2015. u VI. OŠ Varaždin pod nazivom **Cjelovita kurikularna reforma.**

**Teme i predavači stručnog skupa:**

Predavači i voditelji radionica bili su članovi ekspertne radne skupine i članovi jedinice za stručnu i administrativnu podršku Suzana Hitrec, Vesna Milić, Željko Jakopović i Gea Cetinić. Svaki od navedenih je viši savjetnik iz Agencije za odgoj i obrazovanje, osim gđe Suzane Hitrec. Isti su vodili po jednu radionicu.

**Tijek rada:**

- Pozdrav i otvaranje skupa, Suzana Hitrec,

- Cjelovita kurukularna reforma – plenarno predavanje, Suzana Hitrec, član ERS-a,

Radionice:

- *Ključni pojmovi Strategije obrazovanja, znanosti i tehnologije* – paralelna radionica, Vesna Milić,

- *Pripreme za diseminaciju informacija na županijskim stručnim vijećima* – paralelna radionica, Vesna Milić,

- *Pitanja i odgovori*: Suzana Hitrec, Vesna Milić, Željko Jakopović i Gea Cetinić.

**Zaključci skupa:**

-Uključiti se kao član stručnih radih skupina do sredine svibnja (tko želi i tko može ispuniti zahtjeve javnog natječaja),

-Organizirati stručne skupove ŽSV-a do 10. srpnja 2015. godine,

-Napraviti diseminaciju informacija, održati radionice i organizirati refleksije učitelja,

-Prikupiti povratne informacije od članova ŽSV-a nakon održanih ŽSV-a na način da svaki sudionik ispunjava on-line upitnik,

-Poticati članove ŽSV-a na aktivno uključivanje u provedbu Cjelovite kurikularne reforme,

-Jačati mrežu kolegijalne podrške u provedbi kurikularne reforme,

-Organizirati razmjene iskustva dobre prakse,

-Kontinuirano komunicirati s nadležnim savjetnicima AZOO-a i ASOO-a,

-Aktivno se uključiti u proces kurikularne reforme,

-Sudjelovati u podizanju ugleda prosvjetnih djelatnika stručnošću i kolegijalnošću.

Saznanja sa skupa prenijeti na ŽSV učitelja i nastavnika geografije naše županije u zadanom terminu.

Koprivnica, 6. svibnja 2015.

Voditeljica ŽSV geografije :

Dubravka Vajdić Kolarić, učitelj savjetnik